Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: ellátásáról szóló 1991. évi IV. törvény (a továbbiakban:
Paragraph Index: 17

9. § Az Flt. 13/A. §-ának (4) bekezdése helyébe a következő rendelkezés lép: „(4) Felhatalmazást kap a gazdasági miniszter, hogy rendeletben határozza meg az egyes munkaerőpiaci szolgáltatásokat — ideértve az egyes munkavállalói csoportok számára nyújtható speciális szolgáltatásokat — a szolgáltatások szakmai követelményeit, a szolgáltatások igénybevételének időtartama alatt a keresetpótló juttatás nyújtásának feltételeit és a szolgáltatások, valamint a (3) bekezdésben meghatározott támogatás nyújtásának feltételeit. A gazdasági miniszter a rendeletnek a megváltozott munkaképességű személyek foglalkoztatásának támogatására vonatkozó szabályait a szociális és családügyi miniszterrel egyetértésben adja ki.”

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes